*Tämä artikkeli kertoo transneptunisesta kohteesta. Jumalaa käsittelee artikkeli Quaoar (mytologia).*

**50000 Quaoar** (symboli: 🝾) on Neptunuksen radan ulkopuolella, Kuiperin vyöhykkeellä Aurinkoa kiertävä kohde. Sen löysivät Chad Trujillo ja Michael Brown 4. kesäkuuta 2002. Quaoar on nimetty Tongva-intiaaniheimon mytologiassa esiintyvän Quaoar-luojajumalan mukaan. Quaoar oli löytöhetkellään suurin Kuiperin vyöhykkeeltä löydetty kohde Pluton jälkeen. Ennen kuin Quaoar sai nimensä, se tunnettiin väliaikaisella nimityksellä **2002 LM60**. Quaoar on ehdokas kääpiöplaneetan statuksen saamiseksi. Quaoarilla on myös kuu nimeltä Weywot. Vuonna 2023 Quaoarilta löydettiin rengas.

Fyysiset ominaisuudet
---------------------

Quaoarin rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella).
Quaoar oli ensimmäinen transneptuninen kohde, jonka läpimitta saatiin mitattua suoraan Hubble-avaruusteleskoopin ottamista kuvista. Näiden kuvien perusteella läpimitaksi arvioitiin noin 1 200 kilometriä , joskin myöhemmät Spitzer-teleskoopilla tehdyt havainnot viittasivat hieman arvioitua suurempaan albedoon ja sitä kautta pudottivat läpimitta-arvion 654,8–1051,1 kilometriin. Quaoar koostunee pääasiassa kivestä ja jäästä. Se on melko tumma kohde (albedo ~0,2), mikä viittaa siihen, ettei sillä olisi jääkuorta. Quaoarin pinta on väriltään hieman punertava.

Quaoarin pinnalla on havaittu myös merkkejä ammoniumhydraatista sekä kiteytyneestä jäästä. Tämä löytö oli yllättävä, sillä molempien olisi pitänyt tuhoutua suurienergiaisen hiukkassäteilyn vaikutuksesta noin 10 miljoonan vuoden aikana. Koska suurienergiaisilta hiukkasilta suojaavaa ilmakehää tai magneettikenttää näin pienellä kappaleella ei luultavasti ole, käytännössä löydöksen selittäminen vaatii Quaoarin pintakerroksen aktiivista uusiutumista. Tämän varteenotettavana aiheuttajana Quaoarin kokoisella kappaleella olisi kryovulkanismi.

Quaoarin rata on hyvin ympyrämäinen, ja sen etäisyys Auringosta on noin 42 AU. Quaoarin kiertoaika Auringon ympäri on noin 288 vuotta.

Quaoarilla on rengas, jonka olisi aiempien arvioiden mukaan pitänyt tiivisstyä kuuksi. Oulun yliopiston tähtitieteen professori Heikki Salo on kehittänyt mallin, joka selittää miksi rengas ei ole tiivistynyt kuuksi. Sen selittää jään kimmoisuuden käyttäytymisen muuttuminen mitä kylmempää on.

Quaoar & Weywot

Lähteet
-------

1. ↑  IAUC 8812: Sats OF 2003 AZ\_84, (50000), (55637),, (90482); V1281 Sco; V1280 Sco. International Astronomical Union Circular. (englanniksi)
2. ↑  JPL Small-Body Database Browser. NASA. (englanniksi)
3. ↑   (englanniksi)
4. ↑   (englanniksi)
5. ↑  Michael E. Brown: How many dwarf planets are there in the outer solar system? (updates daily) *gps.caltech.edu*. Viitattu 18.3.2014. (englanniksi)
6. 1 2  Avaruudessa on pikkuplaneetta, jonka rengas uhmaa tähtitieteen ilmiötä – tällainen on mystinen Quaoar Yle
7. ↑  Direct Measurement of the Size of the Large Kuiper Belt Object (50000) Quaoar (englanniksi)
8. ↑  John Stansberry, Will Grundy, Mike Brown, Dale Cruikshank, John Spencer, David Trilling ja Jean-Luc Margot. Physical Properties of Kuiper Belt and Centaur Objects: Constraints from Spitzer Space Telescope. Cornellin yliopisto. (englanniksi)
9. ↑  Crystalline water ice on the Kuiper belt object (50000) Quaoar. Nature.com. (englanniksi)

Quaoar Hubble-avaruusteleskoopin kuvassa

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Quaoar**.
* JPL Small-Body Database Browser: 50000 Quaoar (2002 LM60) JPL:ssä (englanniksi)
* Numbered minor planets (englanniksi)

|  |  |  |
| --- | --- | --- |
| Edeltäjä:**(49999) 2000 AW14** | **Luettelo pikkuplaneetoista** | Seuraaja:**(50001) 2000 AK15** |

Merkittävät Kuiperin vyöhykkeen kappaleet

|  |  |
| --- | --- |
| Varsinainen vyöhyke | Pluto - Kharon - Hydra - Nix - Kerberos - Styx - Albion - 1993 RO - 1993 SB - 1993 SC - 1998 WW31 - Orcus - Vanth - Ixion - Huya - Chaos - 2007 JH43 2002 UX25 - Varuna - 2002 TX300 - Haumea - Hiʻiaka - Namaka - Salacia - Actaea - Arrokoth - Arawn - Lempo - Hiisi - Paha - 1996 TP66 - 2003 VS2Quaoar - Weywot - Makemake - S/2015 (136472) 1 - Rhadamanthus - Teharonhiawako - Sawiskera - Borasisi - Pabu - Deucalion - 2002 MS4 - Mors–Somnus Varda - Ilmarë - Manwë - Sila–Nunam - Praamzius - 2002 AW197 - 2002 WC19 - 2003 AZ84 - 2009 YE7 - 2014 EZ51 - 1999 DE9 - 2004 GV9 |
| Hajanainen kiekko | 1996 TL66 - 2010 RE64 - 2013 FY27 - 2014 AN55 - Gonggong - Xiangliu - Eris - Dysnomia - 2004 XR190 - Gǃkúnǁʼhòmdímà - Dziewanna - 2005 RM43 |